Takk for et supert opphold i Leiligheten din i Wien! Der den lå i Bandergasse var det ingenting som forstyrret nattesøvnen. Leiligheten var større enn forventet og alt var skinnende rent. Kjøkkenet var meget velutstyrt. Badet var nytt og virkelig deilig, masse utstyr der også. Det var enkelt å finne nøkkelen i kodeboksen og putte den tilbake i den hvite postkassen. Praktisk med hotell i nabogården med en hyggelig restaurant. En kunne også bare nøye seg med å kjøpe en drink eller en kopp kaffe der. Ellers mange små og hyggelige restauranter og cafeer i nærheten - og mange fine små butikker med økologisk mat og fairtrade eller lokalproduserte varer. Folk i Wien var vennlige og imøtekommende og avslappede. Wien er et multietnisk samfunn og vi følte oss veldig trygge. Kollektivtrafikken fungerer supert og svært enkel å finne ut av. Jeg vil anbefale å kjøpe reisekort som varer hele oppholdet. Selv om det ikke er billig i Wien er det viktig å gi litt drikkepenger. Jeg vil også takke Airbnb for mange strålende ekstratilbud. Det var alt fra omvisning i byen av en hjemløs, til streetart, til komme hjem til noen å lage mat, til finere vinsmakekurs. Tilbudene gir en utvidet forståelse av byen. Det er svært mye å oppleve i Wien og vi kommer meget gjerne tilbake.